A svéd válogatottban Andersson 83 alkalommal lépett pályára és 31 gólt szerzett, így őt csak négy játékos előzi meg a válogatott mindenkori góllövőlistáján. Játszott az 1992-es és a 2000-es Európa-bajnokságon is. Öt góllal ő volt a svédek legjobb góllövője az 1994-es világbajnokságon, ahol válogatottja a bronzérmet szerezte meg, őt pedig csak Hriszto Sztoicskov és Oleg Szalenko előzte meg a torna góllövőlistáján.